
ข้อสอบข้อเขียนพระอภิธรรม  ภาคเรียนที่  ๑  ปีการศึกษา  ๒๕๖๘
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย

ชั้น  จูฬอาภิธรรมิกะตรี
สอบวันเสาร์ที่  ๑๔  มิถุนายน  พ. ศ. ๒๕๖๘
วิชา  :  จิต  เจตสิก  รูป  นิพพาน  ๑๐  ข้อ  
รวม  ๑๐๐  คะแนน

เวลา  ๔  ชม. 
-------------------------------------------------------------------------------------------------------------------------

๑. ให้แปลคาถาดังต่อไปนี้ พร้อมทั้งจำแนกบทโดยสามัญว่ามีเท่าไร ? คืออะไรบ้าง ? แสดงความหมายมาพอ  
    ได้ใจความ



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย   ภาสิสฺสํ

อภิธมฺมตฺถสงฺคหํ
๒. ให้แสดงความหมายชื่อจิตดังต่อไปนี้

ก. โลภมูลจิต

ข. อเหตุกกริยาจิต

ค. โสภณจิต

ง. มหัคคตจิต

จ. โลกุตตรจิต
๓. จงแสดงบาลีและคำแปลในอกุศลสสังขาริกจิต ๕ ดวง มาให้ถูกต้อง 
๔. ให้จำแนกจิต ๑๒๑ ดวง โดยเวทนาเภทนัย มาโดยละเอียด 
๕. เจตสิก ๕๒ ดวงนั้น เมื่อว่าโดยราสีมีเท่าใด ? คืออะไรบ้าง ? และในราสีหนึ่ง ๆ มีจำนวนเท่าใด ?        
    คืออะไรบ้าง ?
๖. จงแสดงสัมปโยคนัย ในเจตสิกดังต่อไปนี้ว่าประกอบได้ในจิตเท่าไร ? คืออะไรบ้าง ? 

 
ก. สัญญาเจตสิก 
ข. วิริยเจตสิก 

ค. อหิริกเจตสิก 

ง. มานเจตสิก 

จ. ปัญญาเจตสิก
๗. จงแสดงสังคหนัย ในจิตดังต่อไปนี้ ว่ามีเจตสิกประกอบได้เท่าไร ? คืออะไรบ้าง ? 

ก. โลภมูลจิตดวงที่ ๔  
ข. โทสมูลจิตดวงที่ ๒  ค. มหากุศลจิตดวงที่ ๕

ง. โลกียปฐมฌานจิต๓  จ. โลกุตตรปัญจมฌานจิต ๘ 
๘. รูป ๒๘ นั้น เมื่อจัดเป็นประเภทใหญ่แล้ว มีเท่าใด ? คืออะไรบ้าง ? และเมื่อจัดเป็นประเภทเล็กแล้ว 
    มีเท่าใด ? คืออะไรบ้าง ?
๙. 
ก. ให้แสดงองค์ธรรมของรูปดังต่อไปนี้ : 
อิตถีภาวะ  
หทยะ  
ปริจเฉทะ  
ลหุตา  

สันตติ
ข. ให้แสดงจำนวนของกรรม  จิต  อุตุ  อาหาร ที่สามารถทำให้รูปเกิดขึ้นได้โดยเฉพาะ
๑๐
ก. นิพพาน   เมื่อว่าโดยสภาวลักขณะแล้วมีกี่อย่าง ?  คืออะไรบ้าง ?  ให้แสดงความหมาย
    ของสภาวลักขณะนั้น ๆ ด้วย
     
ข. ให้แสดงความแตกต่างกันระหว่าง   สอุปาทิเสสนิพพานกับอนุปาทิเสสนิพพาน  และจงจำแนก  
             นิพพาน  ๒ อย่างนี้    โดยบุคคล
*************************************
กลุ่มหลักสูตรและการสอน อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม ภาคเรียนที่ ๑ ปีการศึกษา ๒๕๖๘
อภิธรรมโชติกะวิทยาลัย มหาวิทยาลัยมหาจุฬาลงกรณราชวิทยาลัย
ชั้น จูฬอาภิธรรมิกะตรี
สอบวันอาทิตย์ที่ ๑๕ มิถุนายน พ. ศ. ๒๕๖๘
วิชา : จิต เจตสิก รูป นิพพาน 


๕ ข้อ 

๒๕ คะแนน 

เวลา ๑๕ นาที
-------------------------------------------------------------------------------------------------------------------------------

๑. 
สัทธรรมมีกี่อย่าง ?  คืออะไรบ้าง ?
ตอบ 
สัทธรรมมี  ๓  อย่างคือ
๑. ปริยัติสัทธรรม  ได้แก่  พระบาลีและอรรถกถา
๒. ปฏิบัติสัทธรรม  ได้แก่ การรักษาศีล  การถือธุดงค์  การเจริญสมถกรรมฐาน
    และวิปัสสนากรรมฐาน
๓. ปฏิเวธสัทธรรม  ได้แก่  มรรค  ผล  นิพพาน  ฌาน  อภิญญา
๒. จิตมีกี่ประเภท ? คืออะไรบ้าง ? ยกบาลีขึ้นแสดงด้วย
ตอบ
จิตมี ๔ ประเภท คือ กามาวจรจิต รูปาวจรจิต อรูปาวจรจิต โลกุตตรจิต ดังมีบาลีแสดงว่า 
ตตฺถ จิตฺตํ ตาว จตุพฺพิธํ โหติ กามาวจรํ รูปาวจรํ อรูปาวจรํ โลกุตฺตรญฺเจติ. 
๓. จงจำแนก อนิยตโยคีเจตสิก โดยนานากทาจิเจตสิก กทาจิเจตสิก และสหกทาจิเจตสิก
ตอบ
นานากทาจิเจตสิก 
มี ๘ คือ อิสสา มัจฉริยะ กุกกุจจะ วิรตีเจตสิก ๓ อัปปมัญญาเจตสิก ๒

กทาจิเจตสิก 

มี ๑ คือ มานะ

สหกทาจิเจตสิก
มี ๒ คือ ถีนะ มิทธะ
๔. กำเนิดของสัตว์ทั้งหลายมีจำนวนเท่าใด ? คืออะไรบ้าง ? จงแสดงพร้อมบอกความหมาย 
ตอบ
กำเนิดของสัตว์ มี ๔ อย่างคือ
๑. สังเสทชะกำเนิด 
หมายถึง เกิดในที่ที่มียางเหนียว
๒. โอปปาติกะกำเนิด 
หมายถึง เกิดผุดขึ้น โตทันที คล้ายกับว่าตกลงมาจากที่สูง
๓. อัณฑชะกำเนิด 
หมายถึง เกิดในฟอง
๔. ชลาพุชะกำเนิด
หมายถึง เกิดในมดลูก
๕. ให้แปลความหมายในคำดังต่อไปนี้ โดยสังเขป
    ปทํ 
อจฺจุตํ 

อจฺจนฺตํ 
อสงฺขตํ 
อนุตฺตรํ
ตอบ
แปลความหมายในคำดังต่อไปนี้ คือ
ปทํ 
     แปลว่า 
ส่วนหนึ่ง
อจฺจุตํ 
     แปลว่า 
ธรรมที่ไม่ตาย

อจฺจนฺตํ      แปลว่า 
ธรรมที่ก้าวล่วงขันธ์ ๕ ที่เป็นอดีตและอนาคต
อสงฺขตํ      แปลว่า 
ธรรมที่ไม่ถูกปรุงแต่งด้วยปัจจัย ๔ อย่างใดอย่างหนึ่ง
อนุตฺตรํ
     แปลว่า 
ธรรมที่ประเสริฐ
***********************

กลุ่มหลักสูตรและการสอน อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม ภาคเรียนที่ ๑ ปีการศึกษา ๒๕๖๘
อภิธรรมโชติกะวิทยาลัย มหาวิทยาลัยมหาจุฬาลงกรณราชวิทยาลัย
ชั้น จูฬอาภิธรรมิกะตรี
สอบวันเสาร์ที่ ๑๔ มิถุนายน พ. ศ. ๒๕๖๘
วิชา : จิต เจตสิก รูป นิพพาน ๑๐ ข้อ รวม ๑๐๐ คะแนน เวลา ๔ ชม. 
-------------------------------------------------------------------------------------------------------------------------------

๑. ให้แปลคาถาดังต่อไปนี้   พร้อมทั้งจำแนกบทโดยสามัญว่ามีเท่าไร ? คืออะไรบ้าง ?  แสดงความหมาย
    มาพอได้ใจความ



สมฺมาสมฺพุทฺธมตุลํ

สสทฺธมฺมคณุตฺตมํ



อภิวาทิย   ภาสิสฺสํ

อภิธมฺมตฺถสงฺคหํ
ตอบ  
แปลคาถาดังต่อไปนี้

ข้าพระพุทธเจ้า  (พระอนุรุทธาจารย์)  ขอนอบน้อมถวายอภิวันทนาการ  แด่พระพุทธองค์ผู้ตรัสรู้เญยยธรรมทั้งหลายเอง  ไม่มีผู้เปรียบปาน  พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดมแล้ว  จักแต่งคัมภีร์ที่มีนามอภิธัมมัตถสังคหะต่อไป  

เมื่อจำแนกโดยบทสามัญแล้วมี  ๖  บท  คือ


๑. สมฺมาสมฺพุทฺธํ  หมายความว่า  ผู้ตรัสรู้เญยยธรรมทั้งปวงตามลำพังพระองค์เองอย่างถูกถ้วน  ได้แก่  พระสัมมาสัมพุทธะจำพวกเดียว  เป็นการปฏิเสธปัจเจกพุทธะ  สาวกพุทธะทั้งสอง

๒. อตุลํ  หมายความว่า  หาผู้เปรียบปานมิได้

๓. สสทฺธมฺมคณุตฺตมํ  หมายความว่า  พร้อมด้วยพระสัทธรรมและคณะพระอริยสงฆ์เจ้าทั้งหลายซึ่งเป็นผู้อุดม  

๔. อภิวาทิย  หมายความว่า  เป็นคำนอบน้อมแด่พระรัตนตรัย

๕. ภาสิสฺสํ  หมายความว่า  เป็นคำรับรองว่าจะแต่ง

๖. อภิธมฺมตฺถสงฺคหํ  หมายความว่า  ตามที่ได้กล่าวคำรับรองไว้ว่าจะแต่งนั้นก็ได้แก่  
คัมภีร์อภิธัมมัตถสังคหปกรณ์  นี้เอง
๒. ให้แสดงความหมายชื่อจิตดังต่อไปนี้

ก. โลภมูลจิต

ข. อเหตุกกริยาจิต

ค. โสภณจิต

ง. มหัคคตจิต

จ. โลกุตตรจิต
ตอบ
ก. โลภมูลจิต หมายความว่า จิตที่เกิดขึ้นโดยมีโลภเจตสิกเป็นมูล  เป็นประธาน

ข. อเหตุกกริยาจิต หมายความว่า จิตที่เกิดขึ้นโดยลำพังไม่ได้อาศัยกรรมแต่อย่างใดไม่เป็นบุญ
             เป็นบาป แต่เป็นอเหตุกะ

ค. โสภณจิต หมายความว่า  จิตที่เกิดพร้อมกันกับโสภณเจตสิก หรือเป็นจิตที่สวยงาม

ง. มหัคคตจิต หมายความว่า จิตที่เข้าถึงความเป็นใหญ่และประเสริฐ

จ. โลกุตตรจิต หมายความว่า จิตที่พ้นจากโลกทั้ง ๓ คือ กามโลก รูปโลก อรูปโลก
๓. 
จงแสดงบาลีและคำแปลในอกุศลสสังขาริกจิต ๕ ดวง มาให้ถูกต้อง 
ตอบ
แสดงบาลีและคำแปลในอกุศลสสังขาริกจิต ๕ ดวง ดังนี้

๑. โสมนสฺสสหคตํ ทิฏฺฐฃิคตสมฺปยุตฺตํ สสงฺขาริกํ
    จิตที่เกิดขึ้นโดยมีการชักชวน พร้อมด้วยความดีใจ ประกอบด้วยความเห็นผิด
๒. โสมนสฺสสหคตํ ทิฏฺฐฃิคตวิปฺปยุตฺตํ สสงฺขาริกํ
    จิตที่เกิดขึ้นโดยมีการชักชวน พร้อมด้วยความดีใจ ไม่ประกอบด้วยความเห็นผิด
๓. อุเปกฺขาสหคตํ ทิฏฺฐฃิคตสมฺปยุตฺตํ สสงฺขาริกํ
    จิตที่เกิดขึ้นโดยมีการชักชวน พร้อมด้วยความเฉย ๆ ประกอบด้วยความเห็นผิด
๔. อุเปกฺขาสหคตํ ทิฏฺฐฃิคตวิปฺปยุตฺตํ สสงฺขาริกํ
    จิตที่เกิดขึ้นโดยมีการชักชวน พร้อมด้วยความเฉย ๆ ไม่ประกอบด้วยความเห็นผิด
๕. โทมนสฺสสหคตํ ปฏิฆสมฺปยุตฺตํ สสงฺขาริกํ
    จิตที่เกิดขึ้นโดยมีการชักชวน พร้อมด้วยความเสียใจ ประกอบด้วยความโกรธ
๔. ให้จำแนกจิต ๑๒๑ ดวง โดยเวทนาเภทนัย มาโดยละเอียด ?
ตอบ
จำแนกจิต ๑๒๑ ดวง โดยเวทนาเภทนัย มี ๕ คือ
สุขเวทนา มี ๑ ดวง 

คือ สุขสหคตกายวิญญาณจิต ๑
ทุกขเวทนา มี ๑ ดวง 

คือ ทุกขสหคตกายวิญญาณจิต ๑
โสมนัสเวทนา มี ๖๒ ดวง 
คือ โลภมูลโสมนัส ๔ โสมนัสสันตีรณจิต ๑
โสมนัสหสิตุปปาทจิต ๑ มหากุศลโสมนัส ๔ มหาวิบากโสมนัส ๔       
มหากริยาโสมนัส ๔ ปฐมฌานจิต ๑๑ ทุติยฌานจิต ๑๑ 
ตติยฌานจิต ๑๑ จตุตถฌานจิต ๑๑
โทมนัสเวทนา มี ๒ ดวง 
คือ โทสมูลจิต ๒
อุเบกขาเวทนา มี ๕๕ ดวง 
คือ โลภมูลอุเบกขา ๔ โมหมูลจิต ๒
อเหตุกอุเบกขา ๑๔ มหากุศลอุเบกขา ๔ มหาวิบากอุเบกขา ๔       
มหากริยาอุเบกขา ๔ ปัญจมฌานจิต ๒๓
๕. เจตสิก ๕๒ ดวงนั้น เมื่อว่าโดยราสีมีเท่าใด ? คืออะไรบ้าง ? และในราสีหนึ่ง ๆ มีจำนวนเท่าใด         
    คืออะไรบ้าง ?
ตอบ
เจตสิก ๕๒ ดวงนั้น เมื่อว่าโดยราสีมี ๓ คือ

๑. อัญญสมานราสีเจตสิก 
๒. อกุศลราสีเจตสิก 
๓. โสภณราสีเจตสิก

    และในราสีหนึ่ง ๆ มีจำนวนดังนี้ คือ

๑. อัญญสมานราสีเจตสิก มี ๑๓ ดวง 
คือ สัพพจิตตสาธารณเจตสิก ๗ ปกิณณกเจตสิก ๖

๒. อกุศลราสีเจตสิก มี ๑๔ ดวง 
คือ โมจตุกเจตสิก ๔ โลติกเจตสิก ๓ โทจตุกเจตสิก ๔ 
  




ถีทุกเจตสิก ๒ วิจิกิจฉาเจตสิก ๑

๓. โสภณราสีเจตสิก มี ๒๕ ดวง 
คือ โสภณสาธารณเจตสิก ๑๙ วิรตีเจตสิก ๓ 
อัปปมัญญเจตสิก ๒ ปัญญินทรีย์เจตสิก ๑
๖. จงแสดงสัมปโยคนัย ในเจตสิกดังต่อไปนี้ว่าประกอบได้ในจิตเท่าไร ? คืออะไรบ้าง ? 
 
ก. สัญญาเจตสิก ข. วิริยเจตสิก ค. อหิริกเจตสิก ง. มานเจตสิก จ. ปัญญาเจตสิก
ตอบ 
ก. สัญญาเจตสิก ประกอบได้ในจิตทั้งหมด ๘๙ หรือ ๑๒๑ ดวง
 
ข. วิริยเจตสิก ประกอบได้ในจิต ๑๐๕ ดวงคือ กามจิต ๓๘ (เว้นอเหตุกวิปากจิต ๑๕, 

ปัญจทวาราวัชชนจิต ๑), มหัคคตจิต ๒๗, โลกุตตรจิต ๔๐
 
ค. อหิริกเจตสิก ประกอบได้ในอกุศลจิต ๑๒ ทั้งหมด
 
ง. มานเจตสิก ประกอบได้ในทิฏฐิคตวิปปยุตตจิต ๔
 
จ. ปัญญาเจตสิก ประกอบได้ในจิต ๔๗ หรือ ๗๙ ดวงคือ มหากุศลญาณสัมปยุตตจิต ๔, 
มหาวิบากญาณ สัมปยุตตจิต ๔, มหากริยาญาณสัมปยุตตจิต ๔, มหัคคตจิต ๒๗, โลกุตตรจิต ๘ หรือ ๔๐
๗. จงแสดงสังคหนัย ในจิตดังต่อไปนี้ ว่ามีเจตสิกประกอบได้เท่าไร ? คืออะไรบ้าง ? 

ก. โลภมูลจิตดวงที่ ๔  

ข. โทสมูลจิตดวงที่ ๒  

ค. มหากุศลจิตดวงที่ ๕
 

ง. โลกียปฐมฌานจิต ๓  
จ. โลกุตตรปัญจมฌานจิต ๘ 
ตอบ
แสดงสังคหนัย ดังนี้

ก. โลภมูลจิตดวงที่ ๔  มีเจตสิกประกอบได้ ๒๑ ดวง 
คือ อัญญสมานเจตสิก ๑๓ โมจตุกเจตสิก ๔ โลภเจตสิก ๑ มานเจตสิก ๑ ถีทุกเจตสิก ๒
ข. โทสมูลจิตดวงที่ ๒  มีเจตสิกประกอบได้ ๒๒ ดวง
คือ อัญญสมานเจตสิก ๑๒ (เว้นปีติเจตสิก ๑) โมจตุกเจตสิก ๔ โทจตุกเจตสิก ๔ ถีทุกเจตสิก ๒
ค. มหากุศลจิตดวงที่ ๕
  มีเจตสิกประกอบได้ ๓๗ ดวง
คือ อัญญสมานเจตสิก ๑๒ (เว้นปีติเจตสิก ๑) โสภณเจตสิก ๒๕
ง. โลกียปฐมฌานจิต๓  มีเจตสิกประกอบได้ ๓๕ ดวง
คือ อัญญสมานเจตสิก ๑๓ โสภณเจตสิก ๒๒ (เว้นวิรตีเจตสิก ๓)
จ. โลกุตตรปัญจมฌานจิต ๘ มีเจตสิกประกอบได้ ๓๓ ดวง
คือ อัญญสมานเจตสิก ๑๐ (เว้นวิตก วิจาร ปีติ) โสภณเจตสิก ๒๓ (เว้นอัปปมัญญาเจตสิก ๒)
๘. รูป ๒๘ นั้น เมื่อจัดเป็นประเภทใหญ่แล้ว มีเท่าใด ? คืออะไรบ้าง ?
    และเมื่อจัดเป็นประเภทเล็กแล้ว มีเท่าใด ? คืออะไรบ้าง ?
ตอบ
ในรูป ๒๘ นั้น เมื่อจัดเป็นประเภทใหญ่แล้ว มี ๒ คือ

๑. นิปผันนรูป ๑๘ 
๒. อนิปผันนรูป ๑๐

เมื่อจัดเป็นประเภทเล็กแล้ว มี ๑๑ คือ

๑. มหาภูตรูป ๔ 
๒. ปสาทรูป ๕ 
๓. วิสยรูป ๗ หรือ ๔ 
๔. ภาวรูป ๒

๕. หทยรูป ๑ 
๖. ชีวิตรูป ๑ 
๗. อาหารรูป ๑ 

๘. ปริจเฉทรูป ๑ 

๙. วิญญัติรูป ๒ 
๑๐. วิการรูป ๕ หรือ ๓ 
๑๑ ลักขณรูป ๔
๙. 
ก. ให้แสดงองค์ธรรมของรูปดังต่อไปนี้ : 
อิตถีภาวะ  
หทยะ  

ปริจเฉทะ  
ลหุตา  

สันตติ
ตอบ
แสดงองค์ธรรมของรูป ดังนี้

อิตถีภาวะ
ได้้แก่ รูปที่เป็นเหตุแห่งความเป็นหญิง
หทยะ

ได้้แก่ รูปที่เกิดอยู่ในหัวใจ และเป็นที่อาศัยเกิดของจิต เจตสิกทั้งหลาย
ปริจเฉทะ
ได้้แก่ อากาสรูปที่คั่นระหว่างรูปกลาปต่อรูปกลาป
ลหุตา

ได้้แก่ ความเบาของนิปผันนรูป
สันตติ

ได้้แก่ ความเกิดขึ้นสืบต่อกันของนิปผันนรูปจนถึงตาย
ข. ให้แสดงจำนวนของกรรม จิต อุตุ อาหาร ที่สามารถทำให้รูปเกิดขึ้นได้โดยเฉพาะ 
ตอบ
แสดงจำนวนของกรรม จิต อุตุ อาหาร ที่สามารถทำให้รูปเกิดขึ้นได้ ดังนี้คือ
กรรม 
ได้แก่ กรรม ๒๕ คือเจตนาที่อยู่ในอกุศลจิต ๑๒ มหากุศลจิต ๘ รูปาวจรกุศลจิต ๕ รวมเป็นกรรม ๒๕
จิต 
ได้แก่ จิต ๗๕ (เว้นทวิปัญจวิญญาณจิต ๑๐ อรูปวิบาก ๔ ปฏิสนธิจิตของสัตว์ทั้งหลายและจุติจิตของพระอรหันต์) เจตสิก ๕๒ ที่ในปัจจุบันภพ
อุตุ 
ได้แก่ สีตเตโช ความเย็น อุณหเตโช ความร้อน ที่อยู่ภายในและภายนอกสัตว์
อาหาร 
ได้แก่ โอชาที่อยู่ในอาหารต่าง ๆ
๑๐
ก. นิพพาน   เมื่อว่าโดยสภาวลักขณะแล้วมีกี่อย่าง ?  คืออะไรบ้าง ?  ให้แสดงความหมาย
ของสภาวลักขณะนั้น ๆ ด้วย
     
ข. ให้แสดงความแตกต่างกันระหว่าง   สอุปาทิเสสนิพพานกับอนุปาทิเสสนิพพาน  และจงจำแนก
นิพพาน  ๒ อย่างนี้  โดยบุคคล 
ตอบ
ก. พระนิพพานเมื่อว่าโดยสภาวลักขณะแล้ว  มีอย่างเดียวคือ สันติลักขณะ  หมายถึงสงบจากกิเลสและ  ขันธ์ ๕ ทั้งหลาย

ข. สอุปาทิเสสนิพพาน  หมายความว่า  นิพพานที่เป็นไปกับขันธ์  ๕  คือวิบากและกัมมชรูปที่เหลือจากกิเลสทั้งหลาย  เมื่อจำแนกโดยบุคคลแล้ว  ก็ได้แก่นิพพานของพระอรหันต์  ที่ยังมีชีวิตอยู่

อนุปาทิเสสนิพพาน  หมายความว่า   นิพพานที่ไม่มีขันธ์  ๕  คือวิบาก และ กัมมชรูป ที่เหลืออยู่  เมื่อจำแนกโดยบุคคลได้แก่   นิพพานของพระอรหันต์   ที่ปรินิพพานไปแล้ว
******************

